มาร์คสั่งคลังดูแลแก้หนี้นอกระบบ
นายกฯสั่งกระทรวงการคลังดูแลการค้ำประกันแก้ปัญหาหนี้นอกระบบหลังพบลูกหนี้ขอสินเชื่อได้น้อยมาก
8 มิ.ย. 2553

นายกฯสั่งกระทรวงการคลังดูแลการค้ำประกันแก้ปัญหาหนี้นอกระบบหลังพบลูกหนี้ขอสินเชื่อได้น้อยมาก
นายอภิสิทธิ์ เวชชาชีวะ นายกรัฐมนตรี  แถลงผลการประชุมคณะรัฐมนตรี ว่า  ได้สั่งให้กระทรวงการคลังเข้าไปดูปัญหาเรื่องการขอสินเชื่อจากธนาคารแล้ว หลังจากที่พบว่าหลังจากที่ลูกหนี้และเจ้าหนี้ได้ตกลงกันแล้ว แต่ปรากฎว่าการขอสินเชื่อทำได้น้อยมาก เพราะส่วนใหญ่ติดปัญหาการไม่มีผู้ค้ำประกัน    โดยขณะนี้ได้ให้กระทรวงการคลังเร่งไปดูว่าจะมีวิธีการอย่างไร เพราะธนาคารเองคงกังวลว่าจะเกิดปัญหาหนี้เสีย ดังนั้นต้องมีแนวทางบางอย่างว่ารัฐจะเข้าไปสนับสนุนหรือให้ความมั่นใจ หรือมีการปรับเกณฑ์อย่างไร เพราะเรื่องการค้ำประกันเป็นอุปสรรคที่สำคัญที่สุดที่ทำให้ประชาชนไม่สามารถเข้ามาโครงการนี้ได้